બાકી બચેલી નાની સી જમીન પર ખેતી કરવા લાલાભાઈ, તેમના કાકા ને અન્યોએ રૃપિયા બે લાખ વ્યાજવા લાવી બચેલા સામાનનો ઉપયોગ કરીને બોરવેલ બનાવ્યો. જમીન ટૂંકી રહી હવે તો #પશુપાલનનો એક જ આશરો લાલાભાઈને જણાતો હતો. ત્યાં નવી લાવેલી ગાય જેનું દૂધ ભરાવી બીજી ગાય લાવવાના ઓરતા રાખ્યા હતા એ ગાય જ હવે રહી નહોતી. આ ગાયના દૂધમાંથી જ તો બોરવેલ માટે વ્યાજવા લીધેલા #પૈસા ને ખેતી માટે લીધેલા #ટ્રેક્ટરના હપ્તા ભરવાના હતા. કેટ કેટલા સમણાં જોયા હતા. હપ્તા ભરશું , બચત કરીશું ને બીજી ગાયો કરીશું. પણ ધારેલું એમ કાંઈ કુદરત પાર પડવા દે? જુઓ કુદરતે ફરી એક વાર પોતાનું ધાર્યું કર્યું ને લાલાભાઈની હામ તોડી દીધી.